**ACORD DE MEDIU**

**PROIECT**

 Ca urmare a cererii adresate de **SC DRAGOȘ INVEST SRL** cu sediul în comuna Secuieni, sat Secuienii Noi, nr. 67, judeţul Neamţ, telefon 0742 /007110, înregistrată la A.P.M. Neamţ cu nr. 799 din 05.02.2018

 în baza Ordonanţei de urgenţă a Guvernului nr.195 /2005 privind protecţia mediului aprobată cu modificări şi completări prin Legea nr.265 /2006, a Hotărârii Guvernului nr.445 /2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr.57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, după caz, se emite:

**ACORD DE MEDIU**

pentru proiectul **„Proiectarea și deschiderea exploatării agregatelor minerale din perimetrul Onișcani, curs de apă râul Siret, mal drept, pentru decolmatarea, reprofilarea și regularizarea scurgerii în zonă, comuna Icușești, județul Neamț” din comuna Icușești, extravilan**

**în scopul:** decolmatarea, reprofilarea și regularizarea albiei minore a râului Siret; se urmăreşte dirijarea curentului principal pe centrul albiei, mărirea secțiunii de scurgere și reducerea intensității eroziunii malului stâng

**care prevede:**

**I. Descrierea proiectului:**

**Amplasament:** Perimetrul este amplasat în extravilanul comunei Icușești, în albia minoră a râului Siret, pe malul drept. Amplasamentul este inclus în aria de protecţie specială avifaunistică ROSPA0072 „Lunca Siretului Mijlociu”.

Suprafaţa perimetrului este de 49892 mp (din care suprafață pentru exploatat 49393 mp și suprafață căi de acces provizorii 499 mp), având Lmed= 544 m, lmed= 92 m.

Limitele perimetrului închiriat conform punctelor de contur în coordonate STEREO 70 (S= 49892 mp):

|  |  |  |
| --- | --- | --- |
| Punct | X | Y |
| 1 | 589698 | 646656 |
| 2 | 589664 | 646736 |
| 3 | 589614 | 646776 |
| 4 | 589562 | 646786 |
| 5 | 589482 | 646777 |
| 6 | 589415 | 646741 |
| 7 | 589274 | 646612 |
| 8 | 589242 | 646468 |
| 9 | 589496 | 646669 |

**- 2 –**

Extracţia se va realiza în limitele perimetrului avizat conform punctelor de contur în coordonate STEREO 70 (S= 49393 mp):

|  |  |  |
| --- | --- | --- |
| Punct | X | Y |
| 1 | 589698 | 646656 |
| 2 | 589664 | 646736 |
| 3 | 589614 | 646776 |
| 4 | 589562 | 646786 |
| 5 | 589482 | 646777 |
| 6 | 589415 | 646741 |
| 7’ | 589277 | 646611 |
| 8 | 589242 | 646468 |
| 9 | 589496 | 646669 |

**Lucrări propuse:** Extracţia agregatelor se va realiza în incinta perimetrului, în lungul cursului râului Siret, prin retragere, din aval spre amonte şi de la firul apei către malul drept, în fâşii longitudinale, succesive şi paralele cu râul, în condiţii de corecţie şi regularizare a cursului de apă. Adâncimea maximă de extracţie va fi de 3,77 m, iar adâncimea medie de 2,23 m, fără a coborî sub cota talvegului râului. Balastul extras va fi încărcat direct în autobasculante şi transportat la staţii de sortare, în aceeaşi zi.

Pilieri de siguranţă: 50 m faţă de ambele maluri ale râului Siret.

Perimetrul se va borna cu borne din beton cu înălțimea de 1,5 m, care vor fi vopsite la capete.

Accesul auto în perimetru se realizează din drumul național DN 2 (E 85) Bacău – Roman, se trece pe amplasamentul fostei stații de sortare agregate minerale Secuieni, apoi se traversează digul de apărare contra inundațiilor – Dig mal drept Onișcani (Permis de traversare nr. 3 /15.09.2015 emis de S.G.A. Bacău) - și se continuă pe drumuri de exploatare situate pe ambele maluri ale râului.

Accesul la perimetru se realizează cu traversarea a trei căi provizorii realizate din tuburi PREMO D= 1500 mm (amplasate pe teritoriul administrativ al comunelor Secuieni și Icușești, județul Neamț și al comunei Filipești, județul Bacău), după cum urmează:

- prima cale este situată în capătul amonte al perimetrului Onișcani - Șerbănești (pentru care s-a emis Avizul Natura 2000 nr. 8 /14.12.2017);

- a doua cale cu S= 283 mp, va fi situată în capătul aval al perimetrului Onișcani - Șerbănești, asigurând trecerea de pe malul drept pe malul stâng al râului; punctele de contur în coordonate STEREO 70 sunt:

|  |  |  |
| --- | --- | --- |
| Punct | X | Y |
| 20 | 590089,606 | 645581,876 |

- 3 –

|  |  |  |
| --- | --- | --- |
| 21 | 590093,478 | 645985,232 |
| 22 | 590047,193 | 646019,428 |
| 23 | 590044,756 | 646015,012 |

- a treia cale cu S= 216 mp, va fi situată în capătul amonte al perimetrului Onișcani, asigurând trecerea de pe malul stâng pe malul drept al râului; punctele de contur în coordonate STEREO 70 sunt:

|  |  |  |
| --- | --- | --- |
| Punct | X | Y |
| 25 | 589739,658 | 646651,835 |
| 26 | 589740,019 | 646656,824 |
| 22 | 589695,770 | 646661,248 |
| 1 | 589698,000 | 646656,000 |

Drumul de exploatare va fi întreţinut de către beneficiar, până la perimetrul de extracţie agregate; digul de apărare nu va fi circulat pe coronament iar în cazul apariţiei unei denivelări în zona amenajată ca trecere aceasta va fi remediată de beneficiar.

**II. Motivele şi considerentele care au stat la baza emiterii acordului:**

Realizarea proiectului, conform concluziilor Studiului de evaluare adecvată şi ale Studiului de evaluare a impactului, va avea următoarele efecte pe teritoriul sitului ROSPA0072 „Lunca Siretului Mijlociu”:

- impact neutru pentru zona amplasamentului proiectului şi zonele învecinate, pe termen scurt, mediu şi lung, asupra a 25 specii de păsări;

- impact negativ nesemnificativ temporar asupra a 13 specii de taxoni posibili a fi prezenți în zona amplasamentului proiectului;

- pe suprafața amplasamentului și în imediata vecinătate a acestuia nu au fost observate cuiburi ale speciilor de păsări de interes conservativ;

- proiectul propus nu determină reducerea habitatelor utilizate pentru hrănire, odihnă și reproducere utilizate de cele 47 specii de interes conservativ (menționate în Formularul standard Natura 2000 pentru situl ROSPA0072 ”Lunca Siretului Mijlociu”) și nici nu are consecințe asupra mărimii populațiilor acestor specii.

**III. Măsuri pentru prevenirea, reducerea şi compensarea efectelor negative semnificative asupra mediului:**

- toate lucrările se vor realiza în conformitate cu documentaţia tehnică avizată şi cu respectarea condiţiilor impuse prin actele de reglementare emise de instituţiile nominalizate în Certificatul de urbanism nr. 9 /30.01.2018;

- se vor respecta condiţiile impuse prin Avizul de gospodărire a apelor nr. 84 /17.04.2018 şi Avizul A.V.P.S. Roman nr. 142 /28.03.2018 (custodele sitului ROSPA0072 „Lunca Siretului Mijlociu”);

**- 4 -**

- nu se vor realiza depozite intermediare de materiale şi deşeuri în perimetrul ariei de protecţie avifaunistică ROSPA0072 „Lunca Siretului Mijlociu”;

- se interzice utilizarea utilajelor şi mijloacelor de transport auto cu un grad ridicat de uzură ce prezintă pierderi de carburanţi şi /sau lubrifianţi;

- se vor întreţine malurile şi albia râului Siret, pentru protejarea faunei şi florei acvatice a râului, precum şi pentru asigurarea secţiunii de scurgere a apelor;

- se interzic alimentarea cu carburanţi şi /sau lubrifianţi în spaţii neprotejate contra infiltrării în sol a eventualelor pierderi; întreţinerea utilajelor şi a mijloacelor de transport auto se va realiza doar în spaţii special amenajate în acest scop; la terminarea programului de lucru zilnic se vor retrage utilajele pe malul râului;

- deşeurile rezultate vor fi depozitate în zone special amenajate fiind predate periodic la Societăţi autorizate;

- orice formă de exploatare sau utilizare a resurselor naturale precum şi orice formă de folosire a terenului incompatibile cu scopul de protecţie şi /sau de conservare a habitatelor naturale şi protecţia plantelor şi animalelor sălbatice sunt interzise;

- nu se vor construi drumuri de acces noi, ci se vor folosi doar cele avizate prin Acordul de reabilitare nr. 1384 /19.02.2018, cu respectarea condiţiilor impuse prin acesta; viteza autobasculantelor pe teritoriul ariei protejate şi în vecinătatea acesteia va fi redusă până la 5 km /h; în perioadele caracterizate de temperaturi ridicate se vor stropi drumurile de acces;

- interzicerea oricăror întreruperi ale conectivităţii longitudinale şi laterale a râului Siret, cu excepţia lucrărilor strict necesare pentru apărarea împotriva inundaţiilor;

- conservarea zonelor de prundiș, importante pentru cuibărirea și hrănirea speciilor de păsări, cu excepția albiei minore, care necesită lucrări de decolmatare și regularizare în vederea evitării pericolului de inundații;

- nu se vor crea baraje artificiale;

- exploatarea nu se va realiza concomitent pe întreaga lungime a perimetrului, astfel încât creşterea turbidităţii apei să se înregistreze, pe intervale scurte de timp, doar în zona de lucru şi imediat în aval;

- se va permite custodelui (A.V.P.S. Roman) şi reprezentanţilor autorităţilor pe linie de protecţia mediului accesul la perimetru.

- se interzice arderea vegetaţiei;

- se vor respecta perioadele de cuibărit;

- se interzice explotarea agregatelor minerale, în perimetrul ariei naturale protejate în intervalul anual corespunzător perioadei de cuibărire a păsărilor și de prohibiție la pescuit, respectiv 15 martie – 15 august.

**IV. Condiţii care trebuie respectate:**

**- 5 –**

Pentru speciile de plante și animale sălbatice terestre, acvatice și subterane prevăzute în anexele nr. 4A și 4B la O.U.G. nr. 57 /2007 sunt interzise:

a) orice formă de recoltare, capturare, ucidere, distrugere sau vătămare a speciilor de plante si animale sălbatice terestre, acvatice și subterane aflate în mediul lor natural, în oricare din stadiile ciclului lor biologic;

b) perturbarea intenţionată în cursul perioadei de reproducere de creştere, de hibernare şi de migraţie;

c) deteriorarea, distrugerea şi / sau culegerea intenţionată a cuiburilor şi / sau ouălor din natură;

d) deteriorarea şi / sau distrugerea locurilor de reproducere ori de odihnă;

e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

f) vânzarea, deţinerea, transportul sau a schimburilor în orice scop, precum și a oferii spre schimb sau vânzare a exemplarelor luate din natură, în oricare dintre stadiile ciclului lor biologic.

În vederea protejării tuturor speciilor de păsări, inclusiv a celor migratoare sunt interse:

a) uciderea sau capturarea intenţionată, indiferent de metoda utilizată;

b) deteriorarea, distrugerea şi / sau culegerea intenţionată a cuiburilor şi / sau ouălor din natură;

c) culegerea ouălor din natură şi păstrarea acestora, chiar dacă sunt goale;

d) perturbarea intenţionată, în special în cursul perioadei de reproducere de maturizare, dacă o astfel de perturbare este relevantă în contextul obiectivelor de conservare;

e) deţinerea exemplarelor din speciile pentru care sunt interzise vânarea şi capturarea;

f) vânzarea, deţinerea şi /sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;

g) distrugerea tufişurilor şi arbuştilor din vecinătatea exploatării;

h) reducerea suprafeţei habitatelor care constituie sursa de hrană pentru speciile de păsări de interes comunitar;

i) depozitarea de materiale de construcţie şi a deşeurilor în perimetrul destinat proiectului;

**V. Informaţii cu privire la procesul de participare a publicului în procedura derulată:**

Dezbaterea publică a proiectului s-a realizat în următoarele etape:

 - anunţ public privind solicitarea acordului de mediu în ziarul “Realitatea” din 01.03.2018 şi pe pagina de internet a A.P.M.Neamţ în data de 28.02.2018 – nu s-au înregistrat contestaţii;

**- 6 -**

 - anunţ public privind decizia etapei de încadrare în ziarul “Realitatea” din 08.03.2018 şi pe pagina de internet a A.P.M.Neamţ în data de 08.03.2018 – nu s-au înregistrat contestaţii;

 - anunţ public privind depunerea Studiului de evaluare adecvată, pe pagina de internet a A.P.M. Neamţ, în data de 23.03.2018 – nu s-au înregistrat contestaţii;

 - anunţ public privind etapa de definire a domeniului evaluării pe pagina de internet a A.P.M. Neamţ, în data de 29.03.2018 – nu s-au înregistrat contestaţii;

 - anunţ public privind depunerea Raportului privind impactul asupra mediului şi comunicarea datei, orei şi locului de organizare a şedinţei de dezbatere publică în ziarul “Realitatea” din 03.04.2018, pe pagina de internet a A.P.M.Neamţ în data de 03.04.2018 şi la sediul Primăriei comunei Icușești (nr. de înregistrare 2945 /25.04.2018);

 - dezbatere publică Raport privind impactul asupra mediului (Proces verbal nr. 2 /25.04.2018) la sediul Primăriei comunei Icușești – nu s-au înregistrat contestaţii;

 - anunţ public privind decizia de emitere a Acordului de mediu în ziarul

“Realitatea” din 27.04.2018 şi pe pagina de internet a A.P.M. Neamţ în data de

26.04.2018 – nu s-au înregistrat contestaţii.

 **Documentaţia ce a stat la baza emiterii acordului de mediu conţine:**

 - Proces verbal de verificare a amplasamentului nr. 1218 /20.02.2018;

 - Decizia etapei de evaluare iniţială nr. 799 /26.02.2018;

- Memoriu tehnic întocmit de S.C.”EUDES PROJECT” S.R.L. Piatra Neamț (înregistrat la A.P.M. Neamț sub nr. 1461 /28.02.2018);

 - Listele de control în etapa de încadrare din 28.02.2018;

 - Decizia etapei de încadrare (după analizare solicitare în C.A.T.) nr. 1704 /07.03.2018;

 - Decizia etapei de încadrare finală nr. 1461 /16.03.2018;

 - Studiu de evaluare adecvată (înregistrat la A.P.M. Neamț sub nr. 2095 /21.03.2018) întocmit de Zaharia Lăcrămioara Gabriela, sat Măgura, comuna Măgura, județul Bacău (Certificat de înregistrare emis de M.M.A.P. în data de 04.02.2016) și Tudor Andrei Anca, Bacău, str. Cornișa Bistriței, nr. 9, bl. 9, sc. A, at. 2, ap. 12, județul Bacău (Certificat de înregistrare emis de M.M.A.P. în data de 04.02.2016);

 - Lista de control pentru analiza Studiului de evaluare adecvată din 23.03.2018;

 - Lista de control pentru definirea domeniului evaluării din 29.03.2018;

**- 7 -**

 - Adresa A.P.M. Neamţ nr. 2095 /29.03.2018 privind conţinutul Raportului evaluării impactului asupra mediului;

 - Raport la studiul de impact asupra mediului (înregistrat la A.P.M. Neamț sub nr. 2437 /02.04.2018) întocmit de Zaharia Lăcrămioara Gabriela, sat Măgura, comuna Măgura, județul Bacău (Certificat de înregistrare emis de M.M.A.P. în data de 04.02.2016) și Tudor Andrei Anca, Bacău, str. Cornișa Bistriței, nr. 9, bl. 9, sc. A, at. 2, ap. 12, județul Bacău (Certificat de înregistrare emis de M.M.A.P. în data de 04.02.2016);

 - Lista de control pentru etapa de analiză a Raportului la studiul de impact asupra mediului din 02.04.2018;

 - Adresa A.P.M. Neamţ nr. 2437 /26.04.2018 privind decizia emiterii acordului de mediu;

 - Decizia de emitere a acordului de mediu (după analizare Raport la studiul de impact asupra mediului în C.A.T.) nr. 3117 /26.04.2018;

 - Certificat de urbanism nr. 9 /30.01.2018;

 - Aviz de gospodărire a apelor nr. 84 /17.04.2018, emis de A.B.A. Siret Bacău;

 - Contract de închiriere nr. 243 /19.12.2017 încheiat cu A.B.A. Siret Bacău;

 - Avizul A.V.P.S. Roman nr. 142 /28.03.2018;

 - Aviz I.S.U. Petrodava al judeţului Neamţ nr. 3847107 /05.03.2018;

 - Acord de reabilitare emis de Comuna Icușești sub nr. 1384 /19.02.2018;

 - Ziarele “Realitatea” din 01.03.2018, 08.03.2018, 03.04.2018 și 27.04.2018;

 - Dovada afişării la sediul Primăriei comunei Icușești a anunţului public privind dezbaterea publică a Raportului privind impactul asupra mediului nr. 2945 /25.04.2018);

 - Proces verbal dezbatere publică a Raportului privind impactul asupra mediului nr. 2 /25.04.2018;

 - Chitanţele nr. 181350 /05.02.2018, 181545 /28.02.2018, 181761 /21.03.2018 şi nr. 181846 /02.04.2018, Ordin de plată nr. 150 /27.04.2018.

 În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.

 Prezentul acord de mediu este valabil pe toată perioada punerii în aplicare a proiectului.

 Nerespectarea prevederilor prezentului accord se sancționează conform prevederilor legale în vigoare.

**- 8 -**

 Prezentul acord poate fi contestat în conformitate cu prevederile Hotărârii Guvernului nr. 445 /2009 şi ale Legii contenciosului administrativ nr. 554 /2004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, prevăzute de HG 445 /2009, cu respectarea prevederilor Legii contenciosului administrativ nr. 554 /2004, cu modificările ulterioare.

 Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.554 /2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Autoritatea publică emitentă are obligaţia de a răspunde la plângerea

prealabilă în termen de 30 de zile de la data înregistrării acesteia la acea autoritate.

 Procedura administrativă prealabilă este gratuită.